Poštovani roditelji/skrbnici,

# nakon dobivenih uputa Hrvatskog zavoda za javno zdravstvo, Preporuka Ministarstva znanosti i obrazovanja za organizaciju rada u razrednoj nastavi i upute za vrednovanje i ocjenjivanje u mješovitom modelu nastave te sastanka s predstavnicima Grada donosimo obavijest.

Polazimo od temeljnih odrednica HZJZ-o kojima se potiče ostanak kod kuće za svu djecu kojoj se to može osigurati. Epidemiološka situacija i preporuke još ne dozvoljavaju da učionička nastava počinje za sve, nego će se organizirati samo u **iznimnim slučajevima** za djecu koja moraju ispunjavati **sve** uvjete prema preporukama Hrvatskog zavoda za javno zdravstvo, a to su:

1. oba roditelja djeteta su zaposlena i nemaju mogućnost drugačijeg zbrinjavanja djeteta u vrijeme dok su na poslu
2. dijete nema kroničnih bolesti (respiratorne, kardiovaskularne bolesti, dijabetes, maligne bolesti, imunodeficijenciju, veća tjelesna/motorička oštećenja)
3. niti jedan od ukućana s kojima dijete boravi ili osobe s kojima je dijete u svakodnevnom kontaktu nemaju kroničnih bolesti (respiratorne, kardiovaskularne bolesti, dijabetes, maligne bolesti, imunodeficijenciju, veća tjelesna/motorička oštećenja)
4. niti jedan od ukućana s kojima dijete boravi ili osobe s kojima je dijete u svakodnevnom kontaktu nisu u samoizolaciji ili karanteni i nisu u povećanom riziku zaraze virusom COVID-19
5. dijete nema povišenu tjelesnu temperaturu, respiratorne simptome poput kašlja i kratkog daha ili druge simptome bolesti poput gripe ili prehlade.

U slučaju da dijete ispunjava **sve** gore navedene uvjete i roditelji žele da dolazi na nastavu u školu, **oba roditelja moraju potpisati Izjavu** u kojoj pod punom materijalnom i kaznenom odgovornošću jamče da su ispunjeni svi gore navedeni uvjeti da bi dijete moglo pohađati nastavu te da će se ono u školi prdržavati svih propisanih epidemioloških mjera koje se odnose na boravak djeteta u školi.

Djeca koja će dolaziti u školu polazit će mješoviti oblik nastave što znači da će sve predmete koje im predaje razredna učiteljica imati u školi dok će nastavu iz predmeta Engleski jezik, Vjeronauk i Glazbena kultura (u 4. razredu) i dalje pratiti virtualno. Nastava za većinu djece koja ostaju kod kuće i dalje će se održavati putem uspostavljenih komunikacijskih kanala. Ukoliko ne bude djece koja će pohađati nastavu u školi, nastava će se i dalje održavati samo virtualno za sve.

O svim drugim detaljima organizacije nastave, mjerama dolaska u školu, boravka u školi, odlaska iz škole i potpisivanju **Izjave** bit ćete obaviješteni.

Dužni ste pročitati Upute HZJZ i Preporuke MZO.

Molim Vas da se **najkasnije do srijede, 6. svibnja 2020. g. do 9:00 sati** izjasnite s:

**DA** – moje dijete dolazi u školu i ispunjava sve gore navedene uvjete

**NE** – moje dijete ne dolazi u školu.